Зебунисо Азизӣ

Азизӣ Зебунисо Муроталӣ (инчунин Зебунисо Азизова; зод. 2 октябри 1975, ноҳияи Бохтар, ҶШС Тоҷикистон) — журналист, муҳаррир ва ходими давлатии Тоҷикистон. Муовини директори Муассисаи давлатии «Телевизиони Сафина» (аз соли 2020). Аълочии телевизион ва радио, матбуот ва фарҳанги Ҷумҳурии Тоҷикистон.

 Зиндагинома 
Зебунисо Азизӣ 2 октябри соли 1975 дар ноҳияи Бохтар (ҳоло ноҳияи Кӯшониён)-и вилояти Хатлон ба дунё омадааст. Таҳсилоти миёнаро дар мактаби №19-и ноҳияи Бохтар гирифтааст. Соли 1992, дар давраи барои кишвар ҳассос, маҳз бо дастгирии падараш ба факултаи филологияи Донишгоҳи миллии Тоҷикистон дохил шуда, онро соли 1997 хатм кардааст.

Дар замони донишҷӯӣ, ки ба давраи Ҷанги шаҳрвандии Тоҷикистон рост меомад, ӯ бо матонати хос душвориҳои зиёдро паси сар карда, ба касби журналистика ворид шуд. Устоди нахустини ӯ дар ин ҷода Раҳмони Остон мебошад, ки дар ташаккули касбии ӯ саҳми босазо гузоштааст.

 Фаъолияти корӣ 
Фаъолияти меҳнатиашро соли 1996 ҳамчун муаллими фанни забон ва адабиёти тоҷик оғоз намудааст.
 1997—2006 — Дар шабакаи Телевизиони Пойтахт ба ҳайси муҳаррир ва баъдан мудири шуъбаи иттилоотии «Паём» фаъолият кардааст.
 2006—2020 — Дар Муассисаи давлатии «Телевизиони Сафина» дар вазифаҳои муҳаррири идораи барномаҳои сиёсӣ, ҷонишини сармуҳаррир ва муҳаррири варзидаи идораи барномаҳои фарҳангию фароғатӣ кор кардааст.
 Аз августи соли 2020 — Муовини директори Муассисаи давлатии «Телевизиони Сафина» таъин гардид.

 Фаъолияти эҷодӣ 
Зебунисо Азизӣ ҳамчун муаллиф ва ровии барномаҳои ҷиддии таҳлилӣ ва фарҳангӣ дар фазои журналистикаи тоҷик шинохта шудааст. Ӯ муаллифи ду барномаи калидии «Телевизиони Сафина» мебошад:

 «Толори оинаҳо» — барномаи таҳлилӣ ва мубоҳисавӣ, ки дар он мавзуъҳои муҳими илмӣ, иҷтимоӣ ва забоншиносӣ матраҳ мешуданд. .
 «Асолат» — барномаи фарҳангию маърифатӣ, ки ба ҳифзи арзишҳои миллӣ ва санъати классикӣ, бахшида шудааст. .

 Ҷоизаҳо 
 Медали «Хизмати шоиста» (2020);
 Аълочии телевизион ва радиои Тоҷикистон;
 Аълочии матбуоти Тоҷикистон;
 Аълочии фарҳанги Тоҷикистон;
 Ҷоизаи Беҳтарин барномаи муаллифӣ; 

 Зиндагии шахсӣ 
Оиладор, соҳиби се писар: Сино, Исфандиёр ва Шаҳриёр. Шавҳараш Абдураҳмонов Фирӯз, корманди мақомоти қудратии Ҷумҳурии Тоҷикистон аст. Зебунисо Азизӣ ба тарбияи насли ҷавон дар руҳияи худшиносӣ ва эҳтиром ба арзишҳои миллӣ таваҷҷуҳи махсус зоҳир мекунад.

 Эзоҳ 

 Пайвандҳои беруна 
 Сомонаи расмии Телевизиони Сафина
 Канали расмии Телевизиони Сафина дар YouTube

Гурӯҳ:Журналистони Тоҷикистон
Гурӯҳ:Зодагони 1975
Гурӯҳ:Зодагони Левакант
Гурӯҳ:Хатмкардагони Донишгоҳи миллии Тоҷикистон
Гурӯҳ:Шахсиятҳо:Душанбе